**PROCESVERBAL**

**nga seanca e 15-të e Këshillit të Agjencisë për Shërbime**

**Mediatike Audio dhe Audiovizuele**

**mbajtur më 12.04.2024**

**Anëtarët e pranishëm të Këshillit të Agjencisë nëpërmjet lidhjes video-konferencë:** Lazo Petrushevski kryetar i Këshillit të ASHMA-së, Selver Ajdini zëvendës kryetar i Këshillit të ASHMA-së, mr. Alma Mashoviq, dr. Metodija Jançeski, Llazar Trajçev, Zoran Fidanoski.

**Anëtarët në mungesë të Këshillit të Agjencisë: /**

**Në seancë nëpërmjet lidhjes video-konferencë ishte i pranishëm edhe dr. Zoran Trajçevski, drejtor i Agjencisë për Shërbime Mediatike Audio dhe Audiovizuele.**

**Të pranishëm nga Shërbimi Profesional nëpërmjet lidhjes video-konferencë:** mr. Dragica Ljubevska, mr. Emilija Petreska Kamenjarova, Vesna Simonovska,Maja Damevska, dr.Ivana Stojanovska.

**Të pranishmit e tjerë:/**

Z. Petrushevski hapi seancën e 15-të të Këshillit të Agjencisë për Shërbime Mediatike Audio dhe Audiovizuele. Seanca filloi në ora 20:30 dhe u mbajt nëpërmjet lidhjes video-konferencë.

Këshilli i Agjencisë njëzëri, me 6 vota “pro”, miratoi si vijon:

**RENDIN E DITËS**

1. Miratimi i Propozim-procesverbalit nga seanca e 14-të e Këshillit të Agjencisë për Shërbime Mediatike Audio dhe Audiovizuele, mbajtur më 08.04.2024..
2. Draft-udhëzuesin për ndryshimin dhe plotësimin e Udhëzimit për transmetuesit për Zgjedhjet Presidenciale dhe Parlamentare 2024.
3. Propozim për ndërprerjen e procedurës së inicuar për heqjen e lejes për transmetim televiziv të SHTR TELEVIZION SONCE SHPKNJP Prilep.
4. Të ndryshme .

**Pika 1**

Këshilli i Agjencisë shqyrtoi Procesverbalin e propozuar nga seanca e 14-të e Këshillit të Agjencisë për Shërbime Mediatike Audio dhe Audiovizuele, mbajtur më 08.04.2024.

Z. Trajçev kishte vërejtje teknike në pjesën e diskutimit të tij në faqen 4 në paragrafin e tretë. Sipas tij, në fjalinë "..në atë që lejohet në këtë periudhë" duhet të jetë ose "në atë pjesë lejohet.." ose fjalët "në atë" të fshihen dhe të qëndroj vetëm "a lejohet në këtë periudhë”.

Z. Petrushevski tha se do ta pranonte ndryshimin konkretisht ashtu siç e propozoi.

Z. Trajçev propozoi të shtohet fjala "pjesë" dhe të lexohet ". .në atë pjesë nëse lejohet në këtë periudhë.."

Këshilli i Agjencisë, me vërejtjen e z.Trajçev, njëzëri miratoi Procesverbalin e propozuar nga seanca e 14-të e Këshillit të Agjencisë për Shërbime Mediatike Audio dhe Audiovizuele, mbajtur më 08.04.2024, me tekstin e propozuar.

**Pika 2**

Z. Trajçevski shpjegoi Draft-Udhëzuesin për ndryshim dhe plotësimin e Udhëzimit për transmetuesit për Zgjedhjet presidenciale dhe parlamentare 2024. Siç shpjegoi në seancë kur u miratua Udhëzuesi për transmetuesit për zgjedhjet presidenciale dhe parlamentare 2024, pas konfirmimit të listave nga KSHZ-ja, duhet të vijon ndryshim. Ndryshimi i referohet pjesës së 30 sekondave, që gjatë kohës së zgjedhjeve presidenciale janë shfrytëzuar nga kandidati i përkrahur nga lëvizja “ZNAM” Maksim Dimitrievski. Tani në atë grup prej 30 sekondash hyjnë të gjithë pjesëmarrësit që kanë lista të konfirmuara nga KSHZ-ja dhe nuk kanë deputetë të tyre në Kuvend. Ata pjesëmarrës në procesin zgjedhor të zgjedhjeve parlamentare në një ose më shumë njësi zgjedhore janë gjithsej 11 dhe janë të shënuar në Draft-Udhëzim. Njëmbëdhjetë pjesëmarrësit shtesë në zgjedhjet parlamentare në mënyrë adekuate janë plotësuar edhe në pjesën e mënyrës së raportimit të shërbimit publik si dhe në pjesën e prezentimit mediatik pa pagesë. Ndryshime të tjera thelbësore nuk ka. Siç shpjegoi në seancën ku u miratua Udhëzuesi, më vonë do të katë dhe një ndryshim tjetër kur të dihet se cilët dy kandidatë do të marrin pjesë në rrethin (raundin) e dytë të zgjedhjeve presidenciale. Ai ka shpjeguar se sot, pas miratimit të Draft-Udhëzimit për ndryshim dhe plotësimin e Udhëzimit për transmetuesit për Zgjedhjet Presidenciale dhe Parlamentare 2024, e njëjta do t'u dërgohet partive politike dhe mediave. Afati për dorëzimin e komenteve dhe vërejtjeve është deri të hënën, më 15.04.2024 në ora 12:00, e më pas të njëjtën ditë pasdite duhet në seancë të miratahet Udhëzuesi sepse prej të enjtes më 18 prill fillon fushata për Zgjedhjet parlamentare.

Z. Petrushevski pyeti nëse ndryshimi i radhës i Udhëzuesit do të bëhet nga momenti kur KSHZ-ja konfirmon se cilët dy kandidatë do të hyjnë në rethin e dytë të zgjedhjeve presidenciale ose ditën e nesërme kur do të dihen rezultatet?

Z. Trajçevski tha se ndryshimi i Udhëzuesit do të ndodhë kur KSHZ-ja t'i konfirmojë kandidatët, gjë që ndoshta do të ndodhë në mbrëmje, vetëm nëse nuk ka ankesa që do të kundërshtojnë rezultatet.

Z. Petrushevski, në lidhje me lëvizjen "ZNAM" pyeti nëse derisa zgjat rrethi i parë nga fushata presidenciale, kandidatit i mbeten edhe 30 sekonda?

Z. Trajçevski shpjegoi se 9 minutat dhe 30 sekonda janë plotësim shtesë, nuk janë të njëjta me zgjedhjet presidenciale, pra ka plotësuese 9 minuta e 30 sekonda për Zgjedhjet parlamentare.

Z. Petrushevski konstatoi se ndoshta për këtë arsye shuma për këto zgjedhje është aq e madhe për RPP, afërsisht dyfishi i shumës së zakonshme. Në lidhje me Draftin e propozuar, ai deklaroi se do të votojë ashtu siç është dorëzuar në material, kështu që deri të hënën do të shihet nëse do të dorëzohen vërejtje.

Z, Trajçev në lidhje me afatin e propozuar në material, tha se sot është e premte, dhe është sugjeruar që komentet të dorëzohen deri të hënën, 15.04.2024, që do të thotë se mbetet e shtuna dhe e diela si ditë në të cilat mund të dorëzohen vërejtjet, dhe e enjtja është momenti ku duhet të definohet dhe përcaktohet. Ai mendoi se afati ishte shumë i shkurtër dhe pyeti nëse mund të shtyhej deri të martën, 16 prill, gjë që do t'i shtohet dhe një ditë tjetër pune dhe do t'u jipet më shumë kohë për vërejtje.

Z. Trajçevski shpjegoi se tani është koha e zgjedhjeve dhe partitë politike dhe mediat punojnë të gjitha ditët e javës duke përfshirë edhe fundjavat. Ai shpjegoi se ky afat është propozuar me qëllim për t'i lënë hapësirë mediave që të nënshkruajnë kontrata me partitë politike dhe të mund të transmetojnë RPP. Nëse Udhëzimi miratohen të martën pasdite, atyre u mbetet vetëm një ditë për të lidhur kontrata për RPP, pasi fushata fillon të enjten. Në lidhje me Udhëzimin, mediat janë në rrjedhë, duke telefonuar në Agjenci disa herë në ditë, po ashtu dhe partitë politike. Përveç ndoshta një partie politike, nuk beson se do të ketë vërejtje nga partitë e tjera politike, sepse kjo që sot miratohet është diçka standarde, nuk është diçka e re apo diçka që nuk e dinë partitë politike.

Z. Petrushevski propozoi zgjidhje kompromisi, që të hënën seanca të jetë më vonë, edhe nëpërmjet lidhjes video-konferencës me fillim në ora 20:30, dhe në vend të orës 12:00, komentet të dorëzohen deri në orën 15:00.

Z. Trajçevski u pajtua dhe i dha udhëzime Shërbimit, në e-mailin që do t'u dërgohet partive politike dhe transmetuesve së bashku me Draft-Udhëzimin, të theksojn se vërejtjet duhet të dorëzohen jo më vonë se të hënën deri në ora 15:00.

Z. Petrushevski tha se sipas afatit të ri duhet të korrigjohet koha edhe në konkluzion.

Këshilli i Agjencisë njëzëri miratoi Draft-Udhëzimin për ndryshim dhe plotësimin e Udhëzimit për transmetuesit për zgjedhjet presidenciale dhe parlamentare 2024, me tekstin e propozuar.

Draft-udhëzimi për ndryshim dhe plotësimin e Udhëzimit për transmetuesit për Zgjedhjet Presidenciale dhe Parlamentare 2024, t'u dorëzohet transmetuesve dhe palëve të tjera të interesuara për komente dhe vërejtje, jo më vonë se ora 15:00 e datës 15 prill 2024.

Sektori për përkrahjen e punës së Drejtorit dhe Këshillit të Agjencisë, Draft Udhëzimin e lartpërmendura, ta publikon në ueb-faqen e Agjencisë.

**Pika 3**

Z. Trajçevski shpjegoi Propozimin për ndërprerjen e procedurës së inicuar për heqjen e lejes për transmetim televiziv të SHTR TELEVIZION SONCE SHPKNJP Prilep. Ai ka shpjeguar se më 9 prill transmetuesi plotësisht ka paguar kompensimin vjetor të lejes. Me këtë janë plotësuar kushtet për ndërprerjen e procedurës së inicuar për heqjen e lejes.

Këshilli i Agjencisë njëzëri ka miratuar Vendim për ndërprerjen e procedurës së iniciuar për heqjen e lejes për transmetim televiziv të SHTR TELEVISION SONCE SHPKNJP Prilep, PA1 nr.08-141 datë 18.03.2019.

Në pajtim me Njoftimin për pagesën e kryer nr.05-1585/2 datë 11.04.2024, SHTR TELEVISION SONCE SHPKNJP Prilep, kompensimin vjetor për lejen e transmetimit televiziv e pagoi plotësisht, sipas faturës së dorëzuar me nr.2024-100-0090 datë 26.02.2024.

Sektori për përkrahjen e punës së Drejtori dhe Këshillit të Agjencisë, aktvendimin e lartpërmendur ta publikon në ueb-faqen e Agjencisë.

**Pika 4**

**Të ndryshme**

Nuk ka pasur diskutim nën Të ndryshme.

 **Agjencia për Shërbime Mediatike**

 **Audio dhe Audiovizuele**

 **Kryetari i Këshillit,**

 **Lazo PETRUSHEVSKI, d.v.**